ཁོས་བསྟན་དོན།ཀྲུང་དབྱང་གི་དཔལ་འབྱོར་བྱ་བའི་གྲོས་ཚོགས་སྟེང་ཐོན་ལས་སྒྲིག་སྟངས་ལེགས་སྒྲིག་དང་རྗེས་ལུས་ཐོན་ནུས་ཕྱིར་འཕུད་དགོས།ནུས་ཁོངས་སྒྲིག་སྟངས་ལེགས་སྒྲིག་བྱས་ནས།ནུས་བསྲིའི་ཤུགས་ཚད་དང་དཔྱད་ཞིབ་ཇེ་ཆེར་གཏོང་དགོས།སྐྱེལ་འདྲེན་སྒྲིག་སྟངས་ལེགས་སྒྲིག་བྱེད་དགོས་པའི་བླང་བྱ་བཏོན།བཀོད་སྒྲིག་དེས་རྒྱལ་ཁབ་ཀྱི་རླུང་ཁམས་ཆེན་པོའི་སྦགས་བཙོག་བཅོས་སྐྱོང་གི་ཆོད་སེམས་གང་ལེགས་ཀྱིས་མཚོན་འདུགསྒྲིག་སྟངས་ཆེན་པོ་གསུམ་ལེགས་སྒྲིག་བྱེད་པ་དེ་དུས་ཡུན་ཐུང་ངུའི་ནང་འགྲུབ་ཐུབ་པ་ཞིག་མིན་པས།རླུང་ཁམས་ཆེན་པོའི་སྦགས་བཙོག་བཅོས་སྐྱོང་གི་ཡུན་རིང་རང་བཞིན་དང་དཀའ་ཚེགས་རང་བཞིན།རྙོག་འཛིང་རང་བཞིན་བཅས་ལ་ངོས་འཛིན་གང་ལེགས་བྱེད་དགོས།ཚན་རིག་དང་མཐུན་པ་དང་ཚད་མཐུན་གྱི་དམིགས་འབེན་དང་།དུས་ཚོད་རེའུ་མིག་ཅིག་གཏན་འབེབས་བྱས་ནས།སྲིད་གཞུང་གི་འབྲེལ་ཡོད་འགན་ནུས་སྡེ་ཁག་ལ་སྦགས་བཙོག་བཅོས་སྐྱོང་བྱེད་པའི་སྟོབས་ཤུགས་ཤིག་ཆགས་སུ་འཇུག་དགོས།